Аԥсназы ииасуа амчыбжь беиан ҳҭысла: аиԥыларақәа, аспортсменцәа реихьӡарақәа, уҳәа ирацәоуп иалукааша. Амчыбжь алагамҭаз "Амшынеиқәафымцамч" аҿы имҩаԥысит Аԥсны аԥыза-министр ихаҭыԥуаҩ, Аԥсны аекономика аминистр Кристина Озгани анаплакы аиҳабыреи араионтә филиалқәа рхаҭарнакцәеи реиԥылара, иара убас Атәыла ахада Аслан Бжьаниа диԥылеит Адунеизегьтәи аԥсуа-абаза конгресс ахантәаҩы Мусса Егзакь, иара убас абоксиор Харитон Агрба Адунеизегьтәи абоксиортә ассоциациа ачемпион ититул ихьчеит, Диана Мелкониан абокс азы Урыстәыла аицлабрахь апутиовка даиааит, зых иақәиҭу аиқәԥаразы Урыстәыла аицлабрахь имҩа аатит Данеиль Џьопуагьы. Иара убас Ашьапылампылтә академиа "Зенит" афилиал аартра иазкыз агәырӷьаратә еилатәара мҩаԥысит.
Ирацәоуп амчыбжь аҩнуҵҟа имҩаԥысуаз ахҭысқәа, еиҳа иалкаахаз Sputnik афотосахьақәа рҟны.
"Амшынеиқәафымцамч" аҿы имҩаԥысит аекономика аминистр Кристина Озгани анаплакы аиҳабыреи афилиалқәа рнапхгаҩцәеи реиԥылара.
Аҭырқәа ҳәсақәа Ҭырқәтәыла Сҭампылтәи аконвенциа, аҳәса рыхьчаразы иаԥҵаз жәларбжьаратәи аиқәшаҳаҭра, иахьалҵыз азы агәынамӡара аарԥшуа ақәгыларақәа мҩаԥыргеит, Сҭампыл.
Буддатәи аберуаҩ абинокль кны амҩатә баррикадақәа дрыхәаԥшуеит, Мандала, Мианма
Аԥсны иаартын Ахәыҷы-қәыԥштә шьапылампылтә академиа "Зенит" афилиал, афото аҟны уи ашьапылампыласцәа Аԥсны аҽазыҟаҵарақәа ирхысуеит.
Ахәылԥҵысқәа рзы аеколог Лос-Баньос иҟоу Филиппинтәи ауниверситет аҿы ахәылԥҵыс зкыз акаҭаҟынтәи ахы иоуижьуеит.
Исландиа иҟалаз авулкан аԥжәара ауаа гыланы иахәаԥшуеит.
Иапониа, Токиа апарк Китаномару аҿы асакура шәҭны иахьгылоу рпатреҭқәа ҭырхуеит атрадициатә амаҭә зшәу ауниверситет аушьҭымҭацәа.
Харитон Агрба Адунеизегьтәи абоксиортә ассоциациа ачемпион ититул даиааит.
Астронавтцәа ркостиумқәа рышәҵаны Рио-де-Жанеиро, Бразилиа аплиаж Ипанема аҟны ҩыџьа неиааиуеит.
Санкт-Петербург Петропавловтәи абаа аҭыӡқәа рывара амра рҽаҭаны итәоуп.
Мексикатәи аҵарауаҩ Густаво Акоста Альтамирано инапала иаԥиҵаз акоронавирус уацәызыхьчо асабрада ҿыц дирбоит.
Аԥснытәи абоксиор Диана Мелкониан Урыстәыла аԥхьахәгараҟны аиааира лгеит.
Австралиа аӡхыҵра ҟалеит.
Ахаша, хәажәкыра 24 рзы Суецтәи абжьысырҭаҟны аидаратә ӷба ду Ever Given иаҵаз аӡы ацәмаҷхан, иаангылеит, уи амшала ари акрызҵазкуа жәларбжьаратәи атауареикәыршаратә мҩа ду аҿы амҩангарақәа аанкылахеит. Уи аусура аларгаразы акымкәа-ҩбамкәа мчыбжьы аҭаххоит.
Даниель Џьопуа зых иақәиҭу аиқәԥаразы 18 шықәса зхыҵуа рыбжьара Урыстәыла ачемпионат аҟны араӡны даиааит.
Аҿагыларатә акциаан адемонстрант аскеитборд дақәтәаны аполициаа рмашьына аԥхьа диасуеит Бристол, Британиа ду
Аԥсны ахада Аслан Бжьаниа Адунеизегьтәи аԥсуа-абаза конгресс ахантәаҩы Мусса Егзакь диԥылеит.
Почетный караул эвзонов у могилы Неизвестного солдата на площади Синтагма в Афинах.
Шри-Ланка, Коломбо абнақәа рыхшьаара иаҿагыланы иқәԥо
10 шықәса зхыҵуа Фиамметта аонлаин-урок лымоуп лаб ахьча иџьмақәа ахьирҳәуа ашьхараҿы, Кальдесе, Италиа
Санкт-Петербургтәи ажәҩаҵшьыҩцәа аӡиас Иаӷьаҟны рҽазыҟарҵоит
Асиорфинг аџьма ақәыртәаны - ацәқәырԥақәа рҿы аҽазыҟаҵарақәа мҩаԥыргоит. Сан-Клемент, Калифорниа
Аԥсуа ԥкьаҭасҩы Амина Аншԥҳа венгриатә аԥкьаҭасҩы Панна Удвардии командакны иқәгыланы аиааира ргеит Буенос_аирес имҩаԥысуаз атурнир ITF W25 аҿы.
Риҵатәи амилаҭтә парк
2020 шықәса хәажәкырамзазы имҩаԥган Аԥсны ахада иеиҭалхрақәа. Аслан Бжьаниа - 53741 бжьы (56,5%) иманы алхрақәа дыриааиуеит, конкурентс диман уаанӡатәи аекономика аминистр Адгәыр Арӡынба.
Аслан Бжьаниа официалла инапынҵақәа рынагӡара далагеит мшаԥымза 23 инаркны, имҩаԥгаз аинугурациа ашьҭахь. Аҭоубашьҭаҵара мҩаԥган ауаа рацәа адымгалакәа, усҟан Аԥсны иалагалаз акоронавирус аламырҵәаразы аԥкрақәа ирхьырԥшны.
Аслан Бжьаниа Аԥсны ахәбатәи ахада иоуп.
Аслан Бжьаниа иҭоубашьҭаҵара ацеремониа мҩаԥысит аҳәаанырцәтәи асасцәа рыда, мшаԥымза 23 рзы, Аҟәа.
Аҭоубашьҭаҵара ашьҭахь Аслан Бжьаниа инапаҿы идыркит аҳәынҭқарратә мчра асимволқәа – агерб зну амҳәырқәа, абираҟ, алабашьа, аҳәа.
Атәыла ахада иалхрақәа хәажәкыра 22 рзы имҩаԥган. Аслан Бжьаниа - 53741 бжьы (56,5%) иманы алхрақәа рҿы даиааиуеит.
Алхрақәа рышьҭахь Аслан Бжаниа раԥхьатәи ипресс-конференциа.
Афотожурналист Сергеи Лидов Аслан Бжьаниа ҳамҭас ииҭеит ифотосахьа.
Аслан Бжьаниа дахьцалакгьы ицуп имоҭа лҳамҭа - аҵәца.
Аслан Бжьаниа Аџьынџьтәылатә еибашьра Ду аҟны Аиааира 75 шықәса ахыҵра апарад далахәын Москва.
Аиааира апарад ахь ааԥхьара ииҭеит урыстәылатәи иколлега Владимир Путин. Урыстәылеи, Аԥсни, Таџьыкисҭани, Молдавиеи, Белоруссиеи рхадацәа Идырым асолдаҭ ибаҟа амҵан ашәҭшьыҵәрақәа шьҭарҵеит.
Аслан Бжьаниеи Владимир Путини Аиааира Ду 75 шықәса ахыҵра аҳаҭыраз имҩаԥгаз ауснагӡатәқәа раан аҟны.
Ԥхынгәы 2 рзы Аԥсны ахада Аслан Бжьаниа официалла атәыла ахадас дҟалеижьҭеи раԥхьатәи апресс-конференциа мҩаԥигеит.
Ахада ипресс-конференциахь инаԥхьан Аԥсны АИХқәа зегьы.
Ҩ-сааҭк инарзынаԥшуа ицоз аицәажәараан Бжьаниа 31 зҵаара рҭак ҟаиҵеит: апандемиеи аекономикеи инадыркны ԥхьаҟатәи аамҭақәа рылацәажәараҟынӡа.
Атәыла ахада Аслан Бжьаниа Аԥсны атәылахьчара аминистрра даҭааит.
Аԥсны арбџьармчқәа рыдҵаҟаҵаҩ хада Аслан Бжьаниа АШәМ рҽазыҟаҵарақәа дырҭааит.
Аслан Бжьаниа аполигон Ҵабал имҩаԥысуаз Урыстәылеи Аԥсни рыруаа рҽазыҟаҵарақәа дырҭааит.
Аԥсны ахада Аслан Бжьаниа Аԥснытәи аҳәынҭқарратә университет аректор, афизика-математикатә ҭҵаарадыррақәа рдоктор, апрофессор Алеко Гәарамиа ииубилеи идиныҳәалеит.
Аԥсны ахада Аслан Бжьаниа дидикылеит Урыстәыла аекономикатә ҿиара аминистр актәи ихаҭыԥуаҩ Михаил Бабич нанҳәа 20 рзы.
Аԥсны жәлар рартист Хьыбла Гьерзмааԥҳаи Аԥсны ахада Аслан Бжьаниеи реиԥылара.
Бжьаниа даҭааит Гәдоуҭатәи аковид-госпиталь цәыббра 15 рзы. Усҟан атәыла ахада иҳәеит агоспиталь аҿы аус зуа аҳақьымцәа ашәарацҵақәа шрыҭахо.
Аԥсны акоронавирустә инфекциа аҿагыларазы ацентр аартын Гәдоуҭатәи ахәышәтәырҭаҿы мшаԥымзазы.
Аԥсны ахада Аслан Бжьаниа аԥснытәи аҳақьымцәа аҳаҭыртә шәҟәқәеи аҳамҭақәеи ранеишьеит.
Абҵара 12 рзы Шәача имҩаԥысит Аԥсны ахада Аслан Бжьаниеи Урыстәыла ахада Владимир Путини реиԥылара. Ахадацәа реиҿцәажәара хсааҭк инарзынаԥшуа ицон.
Аԥсны ахада Аслан Бжьаниа ажьырныҳәа 22 рзы адҵа ҟаиҵеит амчыбжь нҵәаанӡа афымцамчхара ахархәара еиҵартәырц, уи азы араионқәа зегьы рҿы аштабқәа еиҿкаазарц амаининг фермақәа ахьыҟоу аарԥшрази раҿыхрази.
АУН "Амшынеиқәафымцамч" адиректор хада Михаил Логәуеи Аслан Бжьаниеи.
Ажьырныҳәа 30 рзы Аԥсны ахада Аслан Бжьаниа усутә ныҟәарала Аԥсны мрагыларатәи ахәҭахьы дцеит афымцамчтә обиектқәа русура агәаҭаразы.
Аслан Бжьаниа, Аԥсны аԥыза-министр ихаҭыԥуаҩ, аекономика аминистр Кристина Озган, "Амшынеиқәафымцамч" аиҳабы Михаил Логәуа, Акапитатә ргылара аусбарҭа аиҳабы Ҭемыр Агрба еицны игәарҭеит афымцеихшарҭатә маругақәеи аҷаԥшьаратә пультқәеи русушьа.
Аслан Бжьаниа ипресс-конференциа.
Аԥсны ахада Аслан Бжьаниа идикылеит Аԥсны ацхрааразы иааны иҟаз Урыстәыла Атәылахьчара аминистрра иатәу хырхарҭарацәалатәи амобилтә госпиталь аҳақьым хада Абдулмеджид Магомедови ихаҭыԥуаҩ Ренат Курбанови.
Аԥсны ахада Аслан Бжьаниа мшаԥы 15 рзы идикылеит Урыстәыла аекономикатә ҿиара аминистрреи Урыстәыла афымцамч аминистрреи рхаҭарнакцәа рделегациа.
Аԥсны ахада Аслан Бжьаниа усутә ныҟәарыла мшаԥы 20 рзы Москваҟа дцеит. Бжьаниа Урыстәыла ахада Иусбарҭаҟни Урыстәыла аиҳабыра рыҟни аиԥыларақәа мҩаԥигараны дыҟоуп.
XI Аԥсны афольклор-вокалтә ансамбльқәа рреспубликатә фестиваль "Раида" мҩаԥысит Аԥснытәи Аҳәынҭқарратә филармониаҟны. Афестиваль рхы аладырхәит аԥснытәи жәеиза ансамбль, насгьы Аԥсныҟа иааит адыга ансамбль "Насыԥ" Лазаревское аҳабла аҟынтәи.
Ари акультуратә хҭыс ашҟа имҩахыҵит имаҷымкәа ажәытә ашәақәа ирызҿлымҳау, амилаҭтә фольклор згәы азыбылуа ауаажәлар. Урҭ рхыԥхьаӡараҿы иҟан аиҳабыратә беиԥара ахаҭарнакцәа реиԥш, аҿаргьы.
Раԥхьаӡа акәны афольклор-вокалтә фестиваль "Раида" мҩаԥысит 2010 шықәса рзы, усҟан уи иалахәыз х-ансабльк ракәын. Есышықәса афестиваль зхы алазырхәуа акультуратә хәышҭаарақәа рхыԥхьаӡара иацлоит.
Аконцерт иахәаԥшырц инеиз ауаа, алшара рыман акырӡа зхыҵуа, Аԥсны аҭоурых еиуеиԥшым аамҭакәа зныԥшуа афольклортә ашәақәа рзыӡыҩрра, ақәгыларақәа напеинҟьарыла ирԥылон.
Иара убас шәаԥхьар ҟалоит:
Афольклор-вокалтә ансамбльқәа рреспубликатә фестиваль "Раида" мҩаԥысит Аԥснытәи аҳәынҭқарратә филармониаҿы мшаԥы 21 рзы
Афестиваль рхы аладырхәит Аԥснытәи жәеиза ансамбль
Иара убас адыга ансамбль "Насыԥ" Лазаревское аҳабла аҟынтәи"Райда"
Афестиваль алахәылацәа инарыгӡеит еиуеиԥшым афольклортә ашәақәа
Урҭ рхы иадырхәон амилаҭтә музыкатә инструментқәагьы "Райда"
Артистцәа рықәгылара хадырҭәаауан иршәыз аԥсуа маҭәа
Раԥхьаӡа акәны афестиваль "Раида" мҩаԥган 2010 шықәсазы
Аконцерт иалахәын акыршықәса ахәаԥшцәа зыргәырӷьо артистцәа
Афестиваль аҭааҩцәа алшара рыман адаули аҟьаԥҟьаԥи рыбжьгьы азыӡыҩрра
Афестиваль "Раида" хықәкыс иамоуп ажәытә ашәақәа реиқәырхареи урҭ рӡыргареи
Есышықәса афестиваль зхы алазырхәуа акультуратә хәышҭаарақәа "Райда"
Раԥхьаӡа иара анымҩаԥысуаз иалахәыз х-ансабльк ракәын
Ахәаԥшцәа ақәгыларақәа акыр иреигәырӷьон
Авидео ма афото ҟазҵоз рхыԥхьаӡара рацәан
Аконцерт алахәылацәа иранаршьеит "Аԥсны афольклортә ҭынха аиқәырхаразы" адипломқәеи аҳамҭақәеи
АҞӘА, мшаԥы 23- Sputnik. Аԥсны сынтәа Урыстәылантәи атуристцәа хыԥхьаӡара рацәала ирзыԥшуп. Уи инадҳәаланы иагәҭакым ареспублика алалара аԥҟаррақәа рыԥсахра ма рыруадаҩра ҳәа иҳәеит Аԥсны ахада Аслан Бжьаниа ТАСС аинтервиу аҭо.
"Иҟоуп ҵыхтәи ашықәс азы аус зуаз аԥҟаррақәа. Урҭ рыԥсахра ма реиҭакра ҳгәы иҭам. Уажәы урыстәылатәи амчрақәа ирыдыркыло аӡбрақәагьы аҵакы рыманы иҟоуп. Исҳәар сылшоит ҳара иахьынӡалшо илоиалу республикоуп ҳәа".
Бжьаниа иазгәеиҭеит Аԥсны сынтәа Урыстәылантәи атуристцәа хыԥхьаӡара рацәала ирзыԥшуп, "аҭагылазаашьа ҵыԥх аасҭагьы акыр еиӷьхоит, атуристцәа рганахьала ҷыдала" ҳәа. Иара иажәақәа рыла, атуристтә сезон ҽалкаарыла рҽазыҟарҵоит азинхьчаратә усбарҭақәа иманшәалоу аҭагылазаашьақәа раԥҵаразы. Аԥсны ААР аҿаԥхьа иқәыргылахо аусдҵақәа хылаԥшра рнаҭалоит атәыла анапхгара.
Аԥсны иахьазы пандемиа иахҟьаны иалагалаз аԥкрақәа излалшо ала ирԥсыҽны аус руеит.
"Аӡәгьы игәы иҭам аҭагылазаашьа ихы иархәаны апроблемақәа раԥҵара", - ҳәа иҳәеит Бжьаниа.
Уи адагьы ахада ишиҳәо ала атуристцәа здызкыло аусбарҭақәа азыхиоуп ичмазаҩу аӡәы дҟаларгьы ахҟьаԥҟьақәа рырмариара.
"Апроблема аҵакы зегьы ирдыруеит. Аамҭақәак раԥхьа ари апроблема рымбоушәа ҟарҵозар, уажәы иҟоу зегьы еилыркаауеит. Иуҳәар алшоит апроблема аганахьала аиммунитет ҳаухьеит ҳәа, аԥсихологиатә проблемагьы абрахь иаҵанакуеит", - ҳәа иҳәеит Бжьаниа.
Аслан Бжьаниеи Владимир Путини реиԥылараан иалацәажәан Ԥсоу аӡиас алатәи аҳәынҭқарратә ҳәаа аушьҭырҭатә лшара. Аушьҭырҭатә ҭыԥ ааигәа ишыргылазгьы иара ауааи атранспорти роушьҭразы ауадаҩрақәа азцәырҵуеит. Бжьаниа иазгәеиҭеит ари апроблема аӡбаразгьы аилибакаара шыҟоу аха аамҭа шаҭаху.
"Урыстәылатәи аган ари апроблема аӡбара агәҭакуижьҭеи акрааҵуеит. Аушьҭырҭатә ҭыԥ ргылан 2012 шықәсазы, Аолимпиада аламҭалаз", - ҳәа иҳәеит иара.
"Зегь раасҭа ипроблеманы иҟоу аԥаразоужьроуп. Сгәы иаанагоит ари апроект зеиԥшрахаша еилкаахоит 2022 шықәса анҵәамҭанӡа. 2024 шықәсанӡа ари аҭыԥ аҿы иҿыцу аҭагылазаашьа ҟалар ауп. Ари имариам проектуп, аԥара маҷымкәа изҭаху. Унадыххыланы иҟауҵо акакәым", - ҳәа иҳәеит ахада.
2020 шықәсазы атуристтә сезон хымз ихьшәаны иалагеит, нанҳәа 1 азы. Жьҭаарамза анҵәамҭанӡа Аԥсны иаҭааит 600 нызқьҩык. Аԥсны атуристтә сезон лаҵара-жьҭаара амзақәа ирыбжьаркуеит.